Solicitare de anchetare a lui Ponta în scandalul legat de inundații: ”Un caracter aparte chiar și pentru PSD, unde standardul “s-o vinzi și pe mă-ta” e barem obligatoriu”
Fostul președinte al USR Cătălin Drulă a lansat și el un atac la adresa fostului premier Victor Ponta după declarațiile controversate ale acestuia legate de inundațiile din 2014, din România. Drulă cere Ministerului Public să investigheze acțiunile lui Ponta de la inundații, dar și ”posibilul conflict de interese” legate de firmele de la care ar fi luat bani.